A murit scriitorul basarabean Spiridon Vangheli. Luni va fi doliu național în Republica Moldova
Ziua de luni, 24 iunie, va fi zi de doliu național în Republica Moldova, "în semn de tristețe și pentru a-i aduce un omagiu scriitorului Spiridon Vangheli", care a decedat vineri la vârsta de 92 de ani, a anunțat în cursul acestei seri președintele Maia Sandu, care a transmis condoleanțe familiei celui cunoscut ca "tatăl lui Guguță", personajul din cărțile pentru copii care l-a consacrat pe Spiridon Vangheli, relatează publicația Ziarul Național din Chișinău, preluat de Agerpres.